Tarybos sprendimas
2003 m. kovo 24 d.
iš dalies keičiantis Sprendimą 2000/45/EB nustatantį ekologinius kriterijus, taikomus skalbimo mašinoms suteikiant Bendrijos ekologinį ženklą
(pranešta dokumentu Nr. C(2003) 218)
(tekstas svarbus EEE)
(2003/240/EB)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2000 m. liepos 17 d. Europos Parlamento ir Tarybos reglamentą (EB) Nr. 1980/2000 dėl pakeistos Bendrijos ekologinio ženklo suteikimo sistemos [1], ypač į jo 6 straipsnio 1 dalies antrą pastraipą,
pasikonsultavusi su Europos Sąjungos ekologinio ženklo valdyba,
kadangi:
(1) Pagal Reglamentą (EB) Nr. 1980/2000 Bendrijos ekologinis ženklas gali būti skiriamas gaminiui, turinčiam tokias ypatybes, kurios leidžia jam žymiai prisidėti prie pagrindinių aplinkos aspektų gerinimo.
(2) Reglamentas (EB) Nr. 1980/2000 numato, kad turi būti nustatyti specifiniai ekologinio ženklo kriterijai pagal gaminių grupes.
(3) Jis taip pat numato, kad laiku iki kiekvienai gaminių grupei nurodytų kriterijų galiojimo laikotarpio pabaigos turi būti persvarstyti ekologinio ženklo kriterijai ir su tais kriterijais susijusių reikalavimų vertinimas bei tikrinimas.
(4) Persvarsčius Komisijos sprendimą 2000/45/EB [2], tikslinga pratęsti tų ekologinių kriterijų galiojimą trejais metais.
(5) Dėl to Sprendimas 2000/45/EB turėtų būti atitinkamai pakeistas.
(6) Šiame sprendime numatytos priemonės atitinka Komiteto, įsteigto pagal Reglamento (EB) Nr. 1980/2000 17 straipsnį, nuomonę,
PRIĖMĖ ŠĮ SPRENDIMĄ:
1 straipsnis
Sprendimo 2000/45/EB 3 straipsnis pakeičiamas taip:
"3 straipsnis
Gaminių grupės apibrėžimas ir gaminių grupės kriterijai galioja nuo šio sprendimo pranešimo dienos iki 2005 m. lapkričio 30 d. Tačiau, jei iki tos dienos nebus priimto naujo sprendimo, nustatančio gaminių grupės apibrėžimą ir tos gaminių grupės kriterijus, tas galiojimo laikotarpis pasibaigs arba 2006 m. lapkričio 30 d., arba naujo sprendimo priėmimo dieną, atsižvelgiant, kuri data yra ankstesnė."
2 straipsnis
Šis sprendimas skirtas valstybėms narėms.
Priimta Briuselyje, 2003 m. kovo 24 d.